****

ที่ มท ๐๘๑๐.๔/ว 2862 กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 14 กันยายน ๒๕๖5

เรื่อง แจ้งการจัดสรรงบประมาณรายจ่ายประจำปีงบประมาณ พ.ศ. 2565 งบกลาง รายการเงินสำรองจ่าย
 เพื่อกรณีฉุกเฉินหรือจำเป็น เพื่อดำเนินโครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน

 ปี 2565 และการกักเก็บน้ำเพื่อฤดูแล้ง ปี 2565/256611

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 2511 ลงวันที่ 16 สิงหาคม 2565

สิ่งที่ส่งมาด้วย 1. สำเนาหนังสือสำนักงบประมาณ ด่วนที่สุด ที่ นร 0714/14974

 ลงวันที่ 14 กันยายน 2565 จำนวน 1 ชุด

2. บัญชีโครงการที่ได้รับการอนุมัติงบประมาณ จำนวน 1 ชุด

 3. แบบฟอร์มติดตามแผนงานโครงการฯ จำนวน 1 ชุด

 ตามที่กรมส่งเสริมการปกครองท้องถิ่นขอให้จังหวัดดำเนินการจัดทำคำขอรับการสนับสนุนงบประมาณโครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 2565 และการกักเก็บน้ำเพื่อฤดูแล้ง ปี 2565/2566 ซึ่งเมื่อวันที่ 9 สิงหาคม 2565 คณะรัฐมนตรีได้มีมติอนุมัติให้ดำเนิน
โครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 2565 และการกักเก็บน้ำเพื่อฤดูแล้ง ปี 2565/2566 จำนวน 743 โครงการ งบประมาณ 2,271,951,600 บาท รายละเอียดตามอ้างถึง นั้น

กรมส่งเสริมการปกครองท้องถิ่นขอเรียนว่า สำนักงบประมาณอนุมัติงบประมาณรายจ่ายประจำปีงบประมาณ พ.ศ. 2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 760,530,100 บาท เพื่อเป็นค่าใช้จ่ายในการดำเนินโครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 2565 และการกักเก็บน้ำเพื่อฤดูแล้ง ปี 2565/2566 จำนวน 256 โครงการ โดยให้เบิกจ่ายในงบเงินอุดหนุน ประเภทเงินอุดหนุนเฉพาะกิจ ค่าครุภัณฑ์ ค่าที่ดินและสิ่งก่อสร้าง จึงขอให้จังหวัดแจ้งองค์กรปกครองส่วนท้องถิ่นที่ได้รับอนุมัติเร่งรัดดำเนินการก่อหนี้ผูกพันให้แล้วเสร็จภายในเดือนกันยายน 2565 และปฏิบัติตามกฎหมาย ระเบียบ ข้อบังคับ มติคณะรัฐมนตรี หนังสือเวียนที่เกี่ยวข้อง ตลอดจนมาตรฐาน ของทางราชการให้ถูกต้องครบถ้วนในทุกขั้นตอน โดยคำนึงถึงประโยชน์สูงสุดของทางราชการ
และประโยชน์ที่ประชาชนจะได้รับเป็นสำคัญ และเมื่อดำเนินการบรรลุวัตถุประสงค์ตามที่กำหนดไว้แล้ว หากมีงบประมาณเหลือจ่ายหรือคาดการณ์ได้แน่ชัดว่าจะเหลือจ่ายขอให้นำส่งคืนสำนักงบประมาณ
ภายในสิบห้าวันนับแต่วันที่ทราบยอดงบประมาณเหลือจ่ายดังกล่าว ทั้งนี้ ให้รายงานผลการดำเนินงาน
ตามโครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 2565 และการกักเก็บน้ำเพื่อฤดูแล้ง ปี 2565/2566 ทุกวันศุกร์ของทุกสัปดาห์ โดยเริ่มตั้งแต่วันศุกร์ที่ 21 ตุลาคม 2565 ทางไปรษณีย์อิเล็กทรอนิกส์ dla-onwr@hotmail.com จนกว่าโครงการแล้วเสร็จ รวมทั้งให้จังหวัดติดตาม กำกับ ดูแล และตรวจสอบ การจัดซื้อจัดจ้างขององค์กรปกครองส่วนท้องถิ่นให้ไปอย่างเปิดเผย โปร่งใส ตรวจสอบได้ และเปิดโอกาส ให้มีการแข่งขันอย่างเป็นธรรม และกำชับองค์กรปกครองส่วนท้องถิ่นให้รายงานผลการดำเนินงานจัดซื้อจัดจ้าง

/และความคืบหน้า...

- 2 -

และความคืบหน้าของโครงการทุกครั้ง เมื่อมีการดำเนินการตามขั้นตอนของการจัดซื้อจัดจ้างผ่านเว็บไซต์ www.dla.go.th หัวข้อ ระบบสารสนเทศเพื่อการวางแผนและประเมินผลขององค์กรปกครองส่วนท้องถิ่น (e-Plan) ไปจนกว่าการดำเนินการจะสิ้นสุด เพื่อกรมส่งเสริมการปกครองท้องถิ่น
จะได้ประมวลผลการใช้จ่ายงบกลาง เสนอรายงานต่อคณะกรรมการการติดตามเร่งรัดการใช้จ่ายงบประมาณภาครัฐและสำนักงบประมาณต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

รอง อสถ. ………..………….

ผอ.กพส. ….....……………..

ผอ.กง.พค…….…………...

หน.ก. …………………….….

จนท. …………………….…..

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑5 โทรสาร ๐-๒๒๔๑-๖๙๓๔

ไปรษณีย์อิเล็กทรอนิกส์ saraban@dla.go.th

**แนบท้าย จำนวน 43 จังหวัด**

|  |  |  |  |
| --- | --- | --- | --- |
| 1 | กาฬสินธุ์ | 23 | เพชรบูรณ์ |
| 2 | กำแพงเพชร | 24 | แพร่ |
| 3 | ขอนแก่น | 25 | มหาสารคาม |
| 4 | ชลบุรี | 26 | มุกดาหาร |
| 5 | ชัยภูมิ | 27 | ยโสธร |
| 6 | เชียงราย | 28 | ยะลา |
| 7 | ตราด | 29 | ร้อยเอ็ด |
| 8 | ตาก | 30 | ลพบุรี |
| 9 | นครนายก | 31 | ลำปาง |
| 10 | นครปฐม | 32 | ลำพูน |
| 11 | นครพนม | 33 | เลย |
| 12 | นครราชสีมา | 34 | ศรีสะเกษ |
| 13 | นครศรีธรรมราช | 35 | สกลนคร |
| 14 | นครสวรรค์ | 36 | สงขลา |
| 15 | น่าน | 37 | สุโขทัย |
| 16 | ปราจีนบุรี | 38 | สุพรรณบุรี |
| 17 | ปัตตานี | 39 | สุรินทร์ |
| 18 | พระนครศรีอยุธยา | 40 | หนองคาย |
| 19 | พะเยา | 41 | อำนาจเจริญ |
| 20 | พังงา | 42 | อุตรดิตถ์ |
| 21 | พิจิตร | 43 | อุบลราชธานี |
| 22 | พิษณุโลก |  |  |

**สิ่งที่ส่งมาด้วย 2 บัญชีโครงการที่ได้รับการอนุมัติงบประมาณ พ.ศ. 2565 งบกลาง**

**ตามหนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 1740
ลงวันที่ 10 มิถุนายน 2565**